CELEX: E2016P0014
Language: lv
Date: 2016-09-26 00:00:00
Title: EBTA Uzraudzības iestādes 2016. gada 26. septembra prasība pret Islandi (Lieta E-14/16)

15.12.2016   
            
            
               LV
            
            
               Eiropas Savienības Oficiālais Vēstnesis
            
            
               C 467/27
            
         EBTA Uzraudzības iestādes 2016. gada 26. septembra prasība pret Islandi
   (Lieta E-14/16)
   (2016/C 467/14)
   EBTA Uzraudzības iestāde, kas atrodas 35 Rue Belliard, 1040 Brussels un ko pārstāv tās pārstāvji Carsten Zatschler, Auður Ýr Steinarsdóttir un Øyvind Bø,2016. gada 26. septembrī EBTA Tiesai iesniedza prasību pret Islandi.
   EBTA Uzraudzības iestāde pieprasa, lai EBTA Tiesa:
   
               1)
            
            
               atzīst, ka Islande nav izpildījusi savas saistības saskaņā ar Līguma par Eiropas Ekonomikas zonu XIII pielikuma II nodaļas 17.d punktā minēto aktu (Padomes 1995. gada 6. oktobra Direktīva 95/50/EK par vienotu kārtību, kādā pārbauda bīstamo kravu pārvadāšanu pa autoceļiem), kas pielāgots līgumam saskaņā ar tā 1. protokolu:
               
                           i)
                        
                        
                           nenodrošinot, ka reprezentatīva daļa bīstamu kravu autopārvadājumu tiktu pārbaudīta, kā noteikts 3. panta 1. punktā;
                        
                     
                           ii)
                        
                        
                           šo pārbaužu veikšanā nelietojot direktīvas I pielikuma kontrolsarakstu, kā noteikts 4. panta 1. punktā;
                        
                     
                           iii)
                        
                        
                           nenodrošinot, ka pārbaudes saskaņā ar direktīvu ir izlases veida un, iespēju robežās, aptver ceļu tīkla ievērojamu daļu, kā noteikts 4. panta 2. punktā;
                        
                     
                           iv)
                        
                        
                           nenodrošinot, ka pārbaudēm izvēlētajās vietās jābūt iespējai pārkāpējiem transportlīdzekļus sakārtot atbilstīgi prasībām vai, ja pārbaudes veicēja iestāde uzskata par nepieciešamu, tos aizturēt uz vietas vai šīs iestādes tādam nolūkam paredzētā vietā, neapdraudot drošību, kā noteikts 4. panta 3. punktā;
                        
                     
                           v)
                        
                        
                           nenodrošinot, ja tas ir nepieciešams un ja netiek apdraudēta drošība, iespēju paņemt pārvadāto kravu paraugus pārbaudei kompetentās iestādes atzītajās laboratorijās, kā noteikts 4. panta 4. punktā;
                        
                     
                           vi)
                        
                        
                           nenodrošinot, ka pārbaudes nepārsniedz saprātīgu ilgumu, kā noteikts 4. panta 5. punktā;
                        
                     
                           vii)
                        
                        
                           nenodrošinot, ka transportlīdzekļus, attiecībā uz kuriem ir konstatēti viens vai vairāki bīstamo kravu pārvadāšanas noteikumu pārkāpumi, pārbaudes veicējas iestādes var aizturēt uz vietas vai šim nolūkam paredzētā vietā un var pieprasīt pirms brauciena turpināšanas tos sakārtot atbilstīgi noteikumiem, vai arī attiecībā uz tiem var piemērot citus atbilstīgus pasākumus atkarībā no apstākļiem un drošības prasībām, kā noteikts 5. pantā;
                        
                     
                           viii)
                        
                        
                           nenodrošinot, ka pārbaudes var veikt arī uzņēmumu telpās, kā noteikts 6. panta 1. punktā;
                        
                     
                           ix)
                        
                        
                           nenodrošinot, ka EUI jāiesniedz ikgadējs pārskats, kā noteikts 9. panta 1. punktā;
                        
                     
         
               2)
            
            
               piespriež Islandei segt šīs tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats
   
   
               —
            
            
               Pieprasījums attiecas uz to, ka Islande līdz 2015. gada 16. novembrim nav ievērojusi EBTA Uzraudzības iestādes 2015. gada 16. septembra argumentēto atzinumu par to, ka valsts nav izpildījusi savas saistības, kas izriet no Līguma par Eiropas Ekonomikas zonu XIII pielikuma II nodaļas 17.d punktā minēto aktu (Padomes 1995. gada 6. oktobra Direktīva 95/50/EK par vienotu kārtību, kādā pārbauda bīstamo kravu pārvadāšanu pa autoceļiem), kas pielāgots līgumam saskaņā ar tā 1. protokolu.